28 metai po

28 metai po () – 2025 m. postapokaliptinis siaubo filmas, kurio režisierius ir prodiuseris – Danny Boyle, o scenarijaus autorius – Alex Garland. Tai trečioji filmų serijos „28 dienos po“ dalis, po filmų „28 dienos po“ (2002 m.) ir „28 savaitės po“ (2007 m.). Vaidina Jodie Comer, Aaron Taylor-Johnson, Jack O'Connell, Alfie Williams ir Ralph Fiennes.

Filmo pasaulinė premjera įvyko 2025 m. birželio 19 d. Niukasle prie Taino. Lietuvos kino teatruose pasirodė 2025 m. birželio 20 d. Sulaukė teigiamų kritikų įvertinimų ir visame pasaulyje uždirbo 139 milijonus JAV dolerių.

Tęsinys „28 metai po. Kaulų šventykla“ (28 Years Later: The Bone Temple) turėtų pasirodyti 2026 m. sausio mėnesį.

 Vaidmenys 

 Aktorius – veikėjas

 Alfie Williams – Spike
 Jodie Comer – Isla
 Aaron Taylor-Johnson – Jamie
 Ralph Fiennes – Dr. Ian Kelson

 Filmo gamyba 
Planai kurti trečiąjį serijos filmą prasidėjo netrukus po „28 savaitės po“ išleidimo. Per kelerius metus projektas patyrė daugybę atidėjimų dėl konfliktų dėl franšizės filmų teisių, taip kūrimas buvo sustabdytas. Viskas pasistūmėjo 2024 m., kai serijos prodiuseris Andrew Macdonald iš „Searchlight Pictures“ atpirko pirmosios dalies teises, kurias vėliau pardavė „Sony Pictures“ su sąlyga, kad studija sutiks finansuoti tęsinį. Filmas „28 metai po“ žymi Danny Boyle, Alex Garland ir kinematografo Anthony Dod Mantle, kurie visi dirbo prie pirmojo filmo, sugrįžimą į franšizę, o pirmojo filmo žvaigždė Cillian Murphy taip pat yra vykdomasis prodiuseris. Tęsinys buvo filmuojamas kartu su šiuo filmu.

 Atsiliepimai 
Recenzijų suvestinėje „Rotten Tomatoes“ 88 % iš 345 kritikų atsiliepimų yra teigiami. „Metacritic“, kuri naudoja svertinį vidurkį, remdamasi 56 kritikais, filmui skyrė 77 balus iš 100 galimų, o tai reiškia, kad vertinimai yra „iš esmės palankūs“.

 Nuorodos 



 Išnašos 

Kategorija:2025 filmai
Kategorija:JAV filmai
Kategorija:Jungtinės Karalystės filmai
Kategorija:Siaubo filmai